Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

Odhad dopadov na verejné financie a zamestnanosť

Predložený návrh na zmenu a doplnenie zákona č. 595/2003 Z. z. o dani z príjmov v znení neskorších predpisov reaguje na zvyšovanie súm životného minima a minimálnej mzdy. Systém daňového bonusu presunul istú časť nepriamej podpory štátu od vyšších príjmových skupín k nízko príjmovým rodinám, pričom daňový bonus motivuje nájsť si prácu či už formou zamestnania alebo samozamestnania. Predpokladá sa preto najmä pozitívny dopad s ohľadom na mieru nezamestnanosti a motivácia k tvorbe nových pracovných miest. 
Predkladaná novela zákona o dani z príjmov zakladá zvýšený nárok na štátny rozpočet, avšak zvýšenie daňového bonusu nebude mať dopad na deficit verejných financií, nakoľko pri tvorbe rozpočtu verejnej správy na roky 2005 – 2007 sa už uvažovalo s navrhovanou zmenou.  

 
Odhad dopadov na obyvateľov, hospodárenie podnikateľskej sféry a iných právnických osôb 

Návrh zákona je v súlade s prioritami a cieľmi hospodárskej politiky. Uvedený návrh je motivačný pre obyvateľstvo, hospodárenie podnikateľskej sféry, ako aj iných právnických osôb.

Odhad dopadov na životné prostredie 
Návrh zákona nemá priamy vplyv na životné prostredie. 

Odhad vplyvov na podnikateľské prostredie
	Návrh zákona nemá negatívny vplyv na podnikateľské prostredie.